
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 223
                                                              din 4 octombrie 2023
pentru modificarea art. 2 din Hotărârea Consiliului Local Sighișoara nr. 61/30.03.2023 privind achiziționarea pentru Spitalul Municipal Sighișoara a unui echipament de rezonanță magnetică nucleară (RMN) și alocarea sumei necesare în bugetul local pe anul 2023

Consiliul Local al Municipiului Sighișoara, întrunit în ședință extraordinară,
Luând act de proiectul de hotărâre, înregistrat cu nr. 32.559/02.10.2023 și la Consiliul Local Sighișoara cu nr. 32.561/02.10.2023, de referatul de aprobare, înregistrat cu nr. 32.558/02.10.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Consiliului Local Sighișoara nr. 61/30.03.2023 privind achiziționarea pentru Spitalul Municipal Sighișoara a unui echipament de rezonanță magnetică nucleară (RMN) și alocarea sumei necesare în bugetul local pe anul 2023, în speță cele ale art. 2 din aceasta, prin care se stipulează că suma necesară pentru achiziționarea echipamentului medical va fi inclusă în lista de investiții pe anul 2023;

Având în vedere solicitarea S.C. Ecoserv Sig S.R.L. cu nr. 3.164/29.09.2023, înregistrată la Municipiul Sighișoara cu nr. 32.407/29.09.2023, prin care aduce la cunoștință faptul că nu mai poate asigura prestarea serviciilor publice delegate din lipsa surselor financiare care trebuie asigurate din bugetul local și care nu sunt acoperite din punct de vedere financiar; 

Având în vedere solicitarea S.C. Apă Termic Transport S.A. cu nr. R 2.153/02.10.2023, înregistrată la Municipiul Sighișoara cu nr. 32.555/02.10.2023, prin care aduce la cunoștință faptul că nu mai poate asigura prestarea serviciilor publice delegate din lipsa surselor financiare care trebuie asigurate din bugetul local și care nu sunt acoperite din punct de vedere financiar; 

Având în vedere solicitarea Clubului Sportiv Municipal Sighișoara cu nr. 580/02.10.2023, înregistrată la Municipiul Sighișoara cu nr. 32.556/02.10.2023, formulată în sensul necesității asigurării în continuare a bunei desfășurări a activității Clubului Sportiv Municipal Sighișoara; 

Având în vedere nevoia obiectivă de asigurare a unor servicii publice, care trebuie să fie continue și neîntrerupte, servicii publice care trebuie asigurate și furnizate cetățenilor municipiului;

Având în vedere actualele bugete de venituri și cheltuieli ale S.C. Ecoserv Sig S.R.L., S.C. Apă Termic Transport S.A. și Clubului Sportiv Municipal Sighișoara, raportat și la activitățile delegate acestora, pentru buna desfășurare a lor, se impune și luarea măsurilor economico - financiare necesare pentru desfășurarea și dezvoltarea activității acestora;

Având în vedere adresa Spitalului Municipal Sighișoara cu nr. 3.633/28.09.2023, înregistrată la Municipiul Sighișoara cu nr. 32.216/28.09.2023, prin care aduce la cunoștință aspectele neprevăzute și care necesită adoptarea unor măsuri menite să asigure funcționalitatea activității spitalicești, inclusiv achitarea restanțelor înregistrate la nivel de unitate cu prioritate a celor care depășesc scadența, indicând și valoarea acestor facturi scadente; 

Având în vedere corespondența prezentată de către Spitalul Municipal Sighișoara, respectiv adresa cu nr. 3.256/01.09.2023, înregistrată la Municipiul Sighișoara cu nr. 29.519/04.09.2023, din care rezultă că înregistrează la nivelul unității sanitare arierate;   

Având în vedere prevederile Legii nr. 273/2006 privind finanțele publice locale, cu modificările şi completările ulterioare, cu precădere cele ale art. 14 alin. (8) și art. 49 alin. (9);

Având în vedere prevederile art. 192 alin. (2) din Legea nr. 95/2006 privind reforma în domeniul sănătății, republicată, cu modificările și completările ulterioare;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă, Transport Public Local, înregistrat cu nr. 32.557/02.10.2023, prin care se propune modificarea art. 2 din Hotărârea Consiliului Local Sighișoara nr. 61/30.03.2023 privind achiziționarea pentru Spitalul Municipal Sighișoara a unui echipament de rezonanță magnetică nucleară (RMN) și alocarea sumei necesare în bugetul local pe anul 2023;

Având în vedere avizele favorabile ale comisiilor de buget și juridică;
În conformitate cu prevederile art. 129 alin. (1), alin. (2) lit. b), lit. d), alin. (7) lit. c), lit. f), lit. n) și lit. s), art. 139 alin. (1) și alin. (3) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 

                                                      H O T Ă R Ă Ș T E:


Art. I. Se aprobă modificarea art. 2 din Hotărârea Consiliului Local Sighișoara nr. 61/30.03.2023 privind achiziționarea pentru Spitalul Municipal Sighișoara a unui echipament de rezonanță magnetică nucleară (RMN) și alocarea sumei necesare în bugetul local pe anul 2023, care va avea următorul conținut:

”Art. 2. Consiliul Local al Municipiului Sighișoara aprobă alocarea din bugetul local al U.A.T. Sighișoara pe anul 2024 a sumei necesare achiziționării echipamentului medical, menționat la art. 1, precum și includerea acestuia în lista de investiții pe anul 2024.”

Art. II. Celelalte prevederi din Hotărârea Consiliului Local Sighișoara nr. 61/30.03.2023 privind achiziționarea pentru Spitalul Municipal Sighișoara a unui echipament de rezonanță magnetică nucleară (RMN) și alocarea sumei necesare în bugetul local, rămân neschimbate.

Art. III. Se încredințează cu ducerea la îndeplinire a prevederilor prezentei hotărâri Primarul Municipiului Sighișoara, Biroul Buget, Contabilitate, Salarizare – Direcția Economică, Serviciul Monitorizare Servicii de Utilități Publice, Guvernanță Corporativă, Transport Public Local din cadrul Municipiului Sighișoara, Comitetul Director al Spitalului Municipal Sighișoara, Managerul Spitalului Municipal Sighișoara, S.C. Ecoserv Sig S.R.L., S.C. Apă Termic Transport S.A. și Clubul Sportiv Municipal Sighișoara.
   Art. IV. Prin grija Secretarului General al Municipiului Sighișoara, d-na Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

      Moiseș Florian Dan            
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu 13 voturi ”pentru” și 3 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Biroul Buget, Contabilitate, Salarizare – Direcția Economică;

  1 ex. S.C. Ecoserv Sig S.R.L.;

  1 ex. S.C. Apă Termic Transport S.A.;
  1 ex. Clubul Sportiv Municipal Sighișoara;

  2 ex. Spitalul Municipal Sighișoara.
14 ex.  

 B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 223/04.10.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


